《围棋》
宋代·朱松

投老一寸心，独立无攀缘。兀兀不自聊，愔愔谁与宣。

时有素心不，一枰奉周旋。得隽非至数，三捷亦偶然。

危思寄方罫，积威下虚弦。骄矜不须臾，奔北已可怜。

志士珍短景，顾谓璧可捐。圣门未及藩，远道要著鞭。

缅想运甓翁，操具投长川。自强圣所臧，怀哉抚韦编。

作者简介：朱松（1097一1143）字乔年，号韦斋，朱熹之父，祖籍徐州府萧县不，宋绍圣四年生于徽州婺源(江西婺源)，宋绍兴十三年卒于建州城南环溪，葬于崇安五夫里，享年四十六。宋重和元年戊戌登进士，宋宣和年间为福建政和县尉，侨寓建阳（今属福建）崇安，后徙考亭。历任著作郎、吏部郎等职，世称吏部郎府君，赠通议大夫，封粤国公，谥献靖祀入圣庙。后因极力反对权相秦桧议和，贬任江西饶州知州（治今鄱阳），未至任病逝。